stanford-oval/wikipedia huggingface dataset:
Satakunnansilta
Historia > Pikkusilta

Ennen Satakunnansillan valmistumista paikalla sijaitsi vuonna 1858 rakennettu Pikkusilta. Se oli kapea, pelkästään kävelyyn tarkoitettu puinen silta. Silta rakennettiin helpottamaan tehtaiden työntekijöiden kulkemista. Se oli kaksiosainen ja kulki Konsulinsaaren kautta. Läntinen osa sillasta alkoi samalta paikalta kuin nykyinen Satakunnansilta ja se laski jyrkkänä Konsulinsaareen. Itäinen osa kulki matalalla lähellä veden pintaa ja sen päätepiste oli lähellä pellavatehdasta. Se oli niin lähellä vettä, että keväisin Tammerkosken tulviessa sillan yli ei päässyt kuivin jaloin. Se oli aikanaan toinen Tammerkosken ylittävä silta. Tuolloin Hämeensillan paikalla ollutta siltaa kutsuttiin Isoksisillaksi.
Historia > Satakunnan sillan rakentaminen

Vuosien 1870-1900 välillä Tampereen kaupungin pinta-ala kolminkertaistui ja väkiluku kasvoi viisinkertaiseksi. Samalla myös liikennemäärä kasvoi niin paljon, että uuden ajosillan rakentaminen tuli ajankohtaiseksi. Valmistuessaan vuonna 1900 silta peitti alleen suuren osan Konsulinsaaren pinta-alasta. Samalla kulku saareen estyi ja saaressa ollut ravintolatoiminta loppui.
Sillan kunnostustyöt

Vuonna 2013 sillan kaiteet kunnostettiin alkuperäisen mallin mukaan,  ja vuonna 2014 sillan lamput vaihdettiin alkuperäisen mallin mukaisiksi.
Aiheesta muualla

Kuvia tai muita tiedostoja aiheesta Satakunnansilta Wikimedia Commonsissa
Panoraamakuvia Satakunnansillalta – Virtuaalinen Tampereen kaupunkiopas: VirtualTampere.com
Shaolinin 36. kammio

| Shaolinin 36>  kammio.少林三十六房 |
| --- | --- |

Ohjaaja:  Chia Liang Liu
Käsikirjoittaja:  Kuang Ni
Tuottaja:   Mona Fong  Run Run Shaw 
Säveltäjä:  Chein Hung-Yu
Kuvaaja:   Yeh-tai Huang  Arthur Wong 
Leikkaaja:   Chiang Hsing-lung  Li Yen-Hai 
Pääosat:  Chia Liang Liu
Valmistustiedot
Valmistusmaa:  Hongkong
Tuotantoyhtiö:  Shaw Brothers
Levittäjä:  Shaw Brothers Studio (käännä suomeksi)
Ensi-ilta:  1978
Kesto:  115 min
Alkuperäiskieli:  kiina
Aiheesta muualla
IMDb 
Elonet
AllMovie
Infobox OKNimi-testi OK: 
Shaolinin 36. kammio (kiin.: 少林三十六房; Jyutping: Siu3-lam4 saam1-sap6-luk6 fong4, engl. The 36th Chamber of Shaolin) on Liu Chia-Liangin ohjaama hongkongilainen kung fu -elokuva vuodelta 1978. Se kertoo rauhaa rakastavasta Liu Yu-Te -nimisestä nuorukaisesta, joka alkaa janota kostoa mantshurialaisten joukkojen tapettua hänen perheensä. Hän liittyy Shaolinin kung fu -koulun oppilaisiin kehittyäkseen taistelulajien mestariksi. Elokuvalle tehtiin kaksi jatko-osaa.
Aiheesta muualla

Shaolinin 36. kammio (1978) Leffatykki.  28.4.2004. Viitattu 8.2.2023.
Piispanen, Tatu: The 36th Chamber of Shaolin (1978) – Shaolinin 36. kammio Elitisti.  17.3.2004. Viitattu 8.2.2023.
Shangluo

| Shangluo (商洛市, Shāngluò Shì) |
| --- | --- |
 Shangluon sijainti Shaanxissa, alla sijainti Kiinassa.
 Shangluo
 Koordinaatit: 33°52′05″N, 109°56′52″E 
Valtio:  Kiina
Maakunta:  Shaanxi
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  19 292 km²
Väkiluku (2010):  2 341 742
Aikavyöhyke:  UTC+8
Postinumero:  726000
Suuntanumero(t):  0914
Rekisterikilpi:  陕H
 
 shangluo.gov.cn 
Infobox OKVirheellinen NIMI-arvo: 
Shangluo (kiin. 商洛市, pinyin: Shāngluò Shì) on prefektuuritason kaupunki Kiinan Shaanxin maakunnan kaakkoisosassa. Kaupungin keskusta sijaitsee linnuntietä noin 110 kilometriä maakunnan pääkaupunki Xi'anista kaakkoon. Prefektuurin pinta-ala on 19 292 neliökilometriä ja väkiluku 2,34 miljoonaa (2010).
Hallinnollinen jako

Piirikuntatasolla prefektuuri jaetaan 7 osaan seuraavasti:
Maisemaa Shangluossa.
Aiheesta muualla

Kuvia tai muita tiedostoja aiheesta Shangluo Wikimedia Commonsissa
Shangluo Travel Guide (englanniksi) (travelchinaguide.com)
Shangluon hallinnollinen jako.
Samira Efendi

| Samira Efendi> Henkilötiedot |
| --- | --- |
Koko nimi:  Samirə Azər qızı Əfəndiyeva
Syntynyt: 17. huhtikuuta 1991 (ikä 33) Baku, Azerbaidžanin SNT
Ammatti:  laulaja
Muusikko
Taiteilijanimi:  Efendi
Laulukielet:  englanti, azeri
Aktiivisena:  2009–
Tyylilajit:  pop, jazz
  [ Muokkaa Wikidatassa ] [ ohje ]  
Samirə Azər qızı Əfəndiyeva (s. 17. huhtikuuta 1991 Baku, Azerbaidžanin SNT, Neuvostoliitto), tunnettu paremmin nimellä Samira Efendi tai pelkällä nimellä Efendi, on azerbaidžanilainen laulaja. Hänen oli tarkoitus edustaa Azerbaidžania kappaleella ”Cleopatra” vuoden 2020 Eurovision laulukilpailussa. Vuoden 2020 kilpailu kuitenkin peruttiin koronaviruspandemian vuoksi, ja Efendi valittiin Azerbaidžanin edustajaksi vuoden 2021 kilpailuun. Hänen vuoden 2021 edustuskappaleensa on nimeltään ”Mata Hari”. Kappale pääsi finaaliin, jossa se sai 65 pistettä ja saavutti sijan 20. Semifinaalissa se sijoittui kahdeksanneksi 138 pisteellä.
Yksityiselämä

Vapaa-ajalla Əfəndiyeva pitää omaa puotia, nimeltään Efendi Sweet. Instagramissa oleva puoti myy makeisia, kakkuja ja eclair-leivoksia. Əfəndiyevan on huhuttu seurustelevan norjalaisen laulajan TIXin kanssa. TIX edusti Norjaa vuoden 2021 Eurovision laulukilpailussa, Rotterdamissa, jossa Efendi ja TIX tapasivat. Hän on sanonut haastattelussa Sputnik-lehdelle, että hän voi muuttaa Norjaan ollakseen yhdessä hänen kanssaan. Hän sanoi myös, että missä aviomies on, hän on myös siellä. Əfəndiyeva asuu Bakussa.
Ura > Uran alku

Əfəndiyeva nousi kuuluisuuteen kotimaassaan osallistuttuaan moniin eri laulukilpailuihin. Vuonna 2009 hän osallistui Yeni Ulduz -nimiseen kilpailuun. Vuonna 2014 Əfəndiyeva osallistui Böyük Səhnə - nimiseen kilpailuun ja vuonna 2015 The Voice of Azerbaijan -kilpailuun. Vuonna 2017 hän oli Azerbaidžanin edustaja Kazakstanin Almatyssä järjestetyssä Silky Way Star -kilpailussa. Kilpailussa hän sijoittui kolmanneksi. Əfəndiyeva edusti maataan jälleen vuonna 2019 Voice of Nur-Sultan -festivaalissa, joka järjestettiin nimensä mukaisesti Kazakstanin Nursultanissa.
Ura > Eurovision laulukilpailu 2020

28. helmikuuta 2020 Azerbaidžanin televisioyhtiö İTV ilmoitti, että Efendiyeva oli valittu maan edustajaksi vuoden 2020 Eurovision laulukilpailuun, jotka järjestettäisiin Alankomaiden Rotterdamissa. Hänen kilpailukappaleensa oli nimeltään ”Cleopatra”. 18. maaliskuuta 2020 ilmoitettiin kuitenkin, että vuoden 2020 Eurovision laulukilpailu oli peruttu koronaviruspandemian takia. 20. maaliskuuta ilmoitettiin, että Əfəndiyeva edustaa maataan seuraavassa, vuoden 2021 Eurovision laulukilpailussa. Hänen vuoden 2021 edustuskappaleensa on nimeltään ”Mata Hari”, joka julkaistiin 15. maaliskuuta 2021.
Diskografia > Singlet

| Nimi | Vuosi | Albumi |
| --- | --- | --- |
| "Yarımın Yarı" | 2019 | Albumittomat singlet |
| "Sən Gələndə" | 2019 | Albumittomat singlet |
| "Yol Ayrıcı" | 2019 | Albumittomat singlet |
| "Cleopatra" | 2020 | Albumittomat singlet |
| "Mata Hari" | 2021 | Albumittomat singlet |
Siniset Naiset

Siniset Naiset oli Sinisen tulevaisuuden/Sinisten/Korjausliikkeen naisjärjestö. Yhdistyksen ensimmäinen puheenjohtaja oli poliittisena asiantuntijana puolueen eduskuntaryhmässä työskennellyt Marja Nousiainen. Häntä seurasi tehtävässä Minna Kuusjärvi kesäkuussa 2019. Järjestö perustettiin 30. marraskuuta 2017 ja lakkautui Korjausliikkeen lopettamisen myötä vuonna 2023.
Puheenjohtajat

Marja Nousiainen 2017–2019
Minna Kuusjärvi 2019–2023
Aiheesta muualla

Siniset Naiset (Arkistoitu – Internet Archive)
Siirat

| Siirat |
| --- | --- |
 Trachelipus rathkii
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Alaluokka::  Eumalacostraca
Ylälahko::  Peracarida
Lahko::  Siirat Isopoda  Latreille, 1817
Alalahkot
 Anthuridea  Asellota  Calabozoidea  Epicaridea  Flabellifera  Gnathiidea  Oniscidea  Phreatoicidea  Valvifera 
Katso myös
   Siirat Wikispeciesissä   Siirat Commonsissa 
Infobox OKNimi-testi OK: 
Siirat (Isopoda) on kuoriäyriäisten luokkaan kuuluva eläinlahko. Siirat on poikkeuksellinen äyriäisryhmä, sillä niitä elää sekä maalla että vesissä. Noin puolet 10 000 tunnetusta siiralajista on maasiiroja (Oniscidea-alalahko), 500 elää makeissa vesissä ja noin 4 500 on merieläimiä. Suomessa on tavattu 33 siiralajia.
Rakenne

Siirojen ruumis on yleensä litteä ja päältä katsottuna soikea tai pitkulainen. Pää on kilpimäinen, siinä on kaksi verkkosilmää. Keskiruumiissa on kahdeksan jaoketta, joista ensimmäiset ja viimeiset saattavat olla päähän kiinni kasvaneita tai surkastuneita. Raajat ovat perusrakenteeltaan seitsenjaokkeiset, mutta yleensä kuusi jaoketta on liikkuvaa. Siirojen lahkon tieteellinen nimi Isopoda tarkoittaa yhtäläisjalkaisia ja tämä johtuu keskiruumiin hyvin yhdenmukaisista raajapareista. Näitä raajapareja on seitsemän. Pään jaokkeiden raajat ovat kehittyneet tuntosarviksi, ruuan tavoittamiseen ja leukaraajoiksi. Takaruumiin raajat ovat puolestaan hengitysraajoja ja ensimmäinen usein paritteluelin. Kuoren luonti tapahtuu kahdessa vaiheessa: ensin etuosa, parin päivän päästä takaosa.
Siirojen alkiot (n. 30 kappaletta) kehittyvät parittelun ja hedelmöityksen jälkeen naaraan vatsapuolella raajojen välissä sijaitsevassa hautomataskussa, ilman erillistä toukkavaihetta. Ne lähtevät liikkeelle aikuisen näköisinä pikkusiiroina, joilla tosin on yksi raajapari vähemmän.
Monimuotoisuus

Suurikokoisimpia siiroja ovat syvän meren jättiläissiirat (Bathynomus), jotka voivat kasvaa lähes puolen metrin mittaisiksi ja parin kilon painoisiksi. Useimmat siirat ovat 5–50 mm:n pituisia.
Maalla elävät siirat suosivat kosteita ympäristöjä kuten rantojen ruskoleväkasoja, kostean metsän ja puutarhojen kariketta, lautojen ja kivien alustoja. Ravintona ovat kasvit, jätteet ja toiset eläimet. Siirat elävät kaikissa vyöhykkeissä vuorovesialueelta syvän meren hautoihin. Porasiira (Limnoria lignorum) tekee vahinkoa kaivamalla käytäviä puisiin rantarakennelmiin.
Aiheesta muualla

Laji.fi: Siirat (Isopoda)
Woodlice of Britain and Ireland: distribution and habitat
Muutamien norjalaisten lajien tunnistamisohjeet (norjaksi)
Seikkailujen sirkus

| Seikkailujen sirkus> The Circus of Adventure.Alkuperäisteos |
| --- | --- |
Kirjailija:  Enid Blyton
Kieli:  englanti
Genre:  nuortenkirjallisuus, jännitys
Julkaistu:  1952
Suomennos
Suomentaja:  Riitta Wejberg
Julkaistu:  1979
ISBN:  951-0-09034-4
Sarja: Seikkailu-sarja
Edeltävä:  Seikkailujen laiva
Seuraava:  Seikkailujen joki
Löydä lisää kirjojaKirjallisuuden teemasivulta
Seikkailujen sirkus on Enid Blytonin kirjoittama Seikkailu-sarjaan kuuluva kirja.
Juoni

Talosta on hiljaisuus ja rauha tipotiessään, kun Filip, Dinah, Jack ja Anne sekä papukaija Kiki pääsevät kotiin pääsiäislomalle. Edessä on neljä rauhallista viikkoa lomaa. Bill tuo mukanaan salaperäisen vieraan, ja koko perhe lähtee lomalle louhosmökkiin. Pian neliapila on taas huiman seikkailun pyörteissä. Se vie heidät kaukaiseen Tauri-Hessiaan, jossa kreivi Paritolen yrittää syrjäyttää kuninkaan.
Sinisiemenet

| Sinisiemenet |
| --- | --- |
 Amerikansinisiemen  (Caulophyllum thalictroides)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Happomarjakasvit Berberidaceae
Suku::  Sinisiemenet Caulophyllum  Michx.
Katso myös
   Sinisiemenet Wikispeciesissä   Sinisiemenet Commonsissa 
Infobox OKNimi-testi OK: 
Sinisiemenet (Caulophyllum) on happomarjakasvien (Berberidaceae) heimoon kuuluva pieni kasvisuku. Sukuun kuuluu kolme tai mahdollisesti neljä lajia.
Lajeja

Caulophyllum giganteum – kirsisinisiemen
Caulophyllum robustum – idänsinisiemen
Caulophyllum thalictroides – amerikansinisiemen
Aiheesta muualla

Finto: Kassu – Kasvien suomenkieliset nimet: Caulophyllum
Secret Combination: The Album

| Secret Combination: The Album Kalomoíra |
| --- | --- | --- |

Studioalbumin tiedot
 Äänitetty : 2007–2008
 Julkaistu: 30. kesäkuuta 2008
 Tyylilaji: popmusiikki, pop-folk
 Levy-yhtiö: Heaven
Kalomoíran muut julkaisut
| I Kalomoíra páei cinema 2006 | Secret Combination: The Album 2008 |   |
Secret Combination: The Album on kreikkalaisen laulaja Kalomoírain neljäs studioalbumi. Se julkaistiin 30. kesäkuuta 2008 levymerkillä Heaven Music.
Kappaleet

Secret Combination – 3.03
Sto dikó mou rythmó (Στο δικό μου ρυθμό) – 3.29
All That I Need – 3.47
Fall to You – 4.41
S' agapó (Σ' αγαπώ) – 3.14
Káthe forá (Κάθε φορά) – 3.41
Money Ain't the Key – 4.16 (feat. Lisa Lee)
Ypárchoun óres (Υπάρχουν ώρες) – 3.41 (feat. Peter_D from Master Tempo)
Sto eípa chílies forés (Στο είπα χίλιες φορές) – 3.07
Vradiázei (Βραδιάζει) – 3.38
Hot – 3.10
Secret Combination – 3.53 (Master Tempo Mix)
Secret (albumi)

| Secret Ayumi Hamasaki |
| --- | --- | --- |

Studioalbumin tiedot
 Julkaistu: 29. marraskuuta 2006
 Tuottaja(t): Max Matsuura
 Tyylilaji: J-pop
 Kesto: 55.25
 Levy-yhtiö: Avex Trax
Ayumi Hamasakin muut julkaisut
| (miss)understood 2006 | Secret 2006 | GUILTY 2008 |
Secret on Ayumi Hamasakin kymmenes studioalbumi, julkaistiin 29. marraskuuta 2006.
Albumista on julkaistu kaksi eri versiota: pelkän CD:n sekä CD:n ja DVD:n sisältävät versiot. Molempien versioiden CD:n kappaleet ovat samat, mutta jälkimmäisessä versiossa on mukana myös DVD, joka sisältää musiikkivideoita sekä "näin tehtiin" -videoita albumin kappaleista. Myös versioiden kansikuvat eroavat toisistaan.
Albumilta on julkaistu singlet Startin' / Born To Be... ja BLUE BIRD.
Kappaleet

| --- | --- |
 CD Not yet – 2.01  until that Day... – 4.47  Startin' – 4.19  1 LOVE – 4.30  It was – 4.09  LABYRINTH – 1.43  JEWEL – 4.16  momentum – 4.12  taskinst – 1.36  Born To Be... – 4.52  Beautiful Fighters – 5.12  BLUE BIRD – 4.11  kiss o' kill – 4.39  Secret – 4.58 :  DVD Startin' ＜video clip＞  Born To Be... ＜video clip＞  BLUE BIRD ＜video clip＞  Beautiful Fighters ＜video clip＞  JEWEL ＜video clip＞  1 LOVE ＜video clip＞  momentum ＜video clip＞  Startin' ＜making clip＞  Born To Be... ＜making clip＞  BLUE BIRD ＜making clip＞  Beautiful Fighters ＜making clip＞  JEWEL ＜making clip＞  1 LOVE ＜making clip＞  momentum ＜making clip＞
Siikala (Inkeri)

Siikala (ven. Сиголово, Sigolovo) on entinen inkeriläinen kylä, joka kuului Järvisaaren luterilaiseen seurakuntaan, nykyään Leningradin alueen Tusinan piirissä Venäjällä.
Siikala sijaitsi Pitkäjärvestä etelään pienen Siikalanjärven rannalla. Kylä esiintyy jo 1600-luvulla suomalaiskylänä. Vainosen ja Tukian suvut muuttivat sinne 1700-luvulla. Siikala oli seurakunnan köyhimpiä kyliä, jossa maat olivat pienet ja kaivojen puuttumisen takia vettä otettiin pienestä lammesta. Vuonna 1838 Siikalassa asui 43 ihmistä (21 miestä, 22 naista), vuonna 1856 siellä oli yhdeksän taloa ja 18 sielua, vuonna 1860 taloja oli kahdeksan ja talonpoikia 22, vuonna 1862 taloja oli 14 ja asukkaita 56 (miehiä 23, naisia 33). Vuonna 1867 kylässä merkitty 30 asukasta (miehiä 14 ja naisia 16), kaikki inkeriläiset (savakot). Vuonna 1926 kylässä oli 37 taloa ja 156 asukasta, niistä 153 inkeriläisiä. Vuonna 1939 Siikalassa oli 48 taloa.[lähde? ]
Siikalassa sijaitsi vuosina 1720–1774 Järvisaaren seurakunnan luterilainen kirkko. 1910-luvulla kylässä toimi venäjänkielinen ja 1920- ja 1930-luvulla suomenkielinen koulu.
Isäntien sukunimet 1900-luvun alussa: Finberg, Kvist (kotoisin Artjärvestä), Tukia, Tolla (Jääski), Vainonen, Siippalainen, Ollilainen (Nurmes). Siikalalaissyntyisen, Pietarissa asuneen kultasepänkisälli Juhana Paavonpoika Vainosen poika Vasili Vainonen (1901–1964) tuli kuuluisaksi balettimestarina ja koreografina muun muassa Mariinski- ja Bolšoi-teattereissa.
Samsung i7500

| Samsung i7500 Galaxy |
| --- | --- |

Valmistaja:  Samsung Electronics
Julkaistu:  kesäkuu 2009 (Suomessa 2009 syyskuu)
Käyttöverkot:  HSDPA (3,5G) 900/1700/2100, nelitaajuuksinen GSM / GPRS / EDGE GSM 850, GSM 900, GSM 1800, GSM 1900
Mitat:  115 x 56 x 11,9
Paino:  114
Näyttö:  Nestekidenäyttö, kosketusnäyttö
Näytön kuvatarkkuus:  320 x 480
Värien lukumäärä:  16 miljoonaa
Suoritin:  ARM11 528 MHz + DSP 256 MHz
Muisti:  192
Kamera:  5 megapikseliä
Radio:  ei
Musiikkisoitin:  kyllä
Käyttöjärjestelmä:  Android v1.6
Tiedonsiirto:  WLAN, GPS
Liitännät:  USB 2.0, Bluetooth 2.1
Infobox OKNimi-testi OK: 
Samsung i7500, tunnetaan joissain maissa myös nimellä Samsung Galaxy, on Samsung Electronicsin ensimmäinen Android-käyttöjärjestelmää käyttävä älypuhelin.  Se julkistettiin Suomessa vuoden 2009 syyskuussa.
Ominaisuudet

I7500 on 3.5G-älypuhelin jossa on nelitaajuuksinen GSM ja kolmitaajuuksinen HSDPA(900/1700/2100) nopeudella 7,2Mbps. Puhelimessa on 3,2-tuumainen AMOLED-kosketusnäyttö, 5 megapikselin kamera automaattitarkenuksella ja LED-salamalla sekä digitaalinen kompassi. Toisin kuin ensimmäisessä Android-puhelimessa HTC Dreamissa, i7500:ssa on 3,5mm kuulokeliitäntä.
Puhelimessa on useita Googlen Mobile-palveluita, kuten Google-haku, Gmail, YouTube, Google-kalenteri ja Google Talk. Puhelimen GPS:n avulla voi käyttää Google Mapsin ominaisuuksia kuten oman sijainnin näyttäminen, Google Latitude ja Street View. Puhelin pystyy toistamaan MP3-, AAC- (myös iTunes Plus -lataukset) ja WMA-äänitiedostoja sekä H.264-videotiedostoja. Betaversio Spotify-musiikkipalvelusta on saatavilla Android Marketista.
Kritiikkiä

Samsung on saanut runsaasti kritiikkiä Galaxy-käyttäjiltä päivitysten puutteen vuoksi. Päivitysten puolesta aloitettiin vetoomus, jonka allekirjoitti yli 7 600 henkilöä.
Sinuhe

Sinuhe voi viitata seuraaviin:
Sinuhe egyptiläinen, Mika Waltarin romaani
Sinuhen tarina, muinaisegyptiläinen tarina, josta Mika Waltari sai herätteen
Sinuhe, miehen etunimi
4512 Sinuhe, asteroidi
Sinuhe, lahtelaisen Valtarin perheen leipomo- ja kahvilaketju
”Sinuhe”, Cheekin ja Elastisen muodostaman Profeetat-rap-duon single
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sinuhe”, voi hakea sivunnimihaulla, laajalla sivunnimihaulla tai tekstihaulla.
Shaone Morrisonn

| Shaone Morrisonn |
| --- | --- |

Henkilötiedot
Syntynyt: 23. joulukuuta 1982 (ikä 41) Vancouver, BC, Kanada
Kansalaisuus:   Kanada  Kroatia
Jääkiekkoilija
Lempinimi:  Sha-Mo, Mo
Pelipaikka:  puolustaja
Maila:  vasen
Pituus:  194 cm
Paino:  96 kg
Pelinumero:  82
Pelaajaura
Pääsarjaura:  2003–2020
Seurat:  Providence Bruins (AHL)   Boston Bruins (NHL)   Portland Pirates (AHL)   Washington Capitals (NHL)   Buffalo Sabres (NHL)   Rochester Americans (AHL)   Spartak Moskova (KHL)   TsSKA Moskova (KHL)   TPS (SM-liiga)   Medveščak Zagreb (KHL)   Admiral Vladivostok (KHL)   Oji Eagles (ALIH)   Cardiff Devils (EIHL)   Dubai Mighty Camels (EHL)
NHL-varaus:  19. varaus, 2001 Boston Bruins
Shaone Morrisonn (s. 23. joulukuuta 1982 Vancouver, Brittiläinen Kolumbia, Kanada) on kanadalaissyntyinen jääkiekkopuolustaja, joka on lopettanut ammattilaisuransa. Morrisonn pelasi urallaan kahdeksan kautta NHL-liigassa ja viisi kautta KHL-liigassa, sekä yksittäisiä kausia eri sarjoissa. Hän oli pelityyliltään peruspuolustaja, jonka vahvuuksiin kuuluivat koko, fyysinen peli, luistelu, oman pään pelaaminen, sijoittuminen, pelinlukutaidot ja oman maalin suojeleminen. Morrisonnin heikkouksiin kuuluivat rajalliset taidot hyökkäyspäässä.
Morrisonn sai avioliittonsa kautta Kroatian kansalaisuuden ja edusti Kroatian maajoukkuetta vuoden 2019 maailmanmestaruuskilpailuiden 2. divisioonan A-ryhmässä.
Sebastian Stahl

Sebastian Stahl
Sebastian Stahl (s. 20. syyskuuta 1978 Bonn, Länsi-Saksa) on saksalainen autourheilija. Kaudella 2014 hän kilpaili SEAT León Eurocupissa kahdessa osakilpailussa.
Ura

Stahl aloitti uransa vuonna 1988 kartingista. Vuonna 2004 hän voitti Saksan SEAT León Supercopan mestaruuden. Tuo mestaruus on hänen uransa ainoa kaikki luokat mukaan lukien. Huhtikuussa 2006 hän osallistui kahteen A1 Grand Prixin kilpailuun Saksan joukkueessa Shanghai International Circuitilla Kiinassa ollen 15:s ja 18:s. Marraskuussa 2014 Stahl osallistui kahteen SEAT León Supercupin kilpailuun Circuit de Catalunyalla ollen molemmissa 11:s.
Muuta

Stahl esiintyi itsenään saksalaisen tv-ohjelman Unter unsin yhdessä jaksossa vuonna 2010.
Stahlin piti olla mukana Germanwingsin kohtalokkaalla lennolla 9525, mutta hän palasikin PR-kuvauksista Barcelonasta kotiin päivää aikaisemmin.
Yksityiselämä

Stahlin äiti Barbara Stahl on nykyisin yhdessä Rolf Schumacherin kanssa. Rolf Schumacherin poikia, eli näin ollen Stahlin velipuolia, ovat Formula 1 -sarjan seitsenkertainen maailmanmestari Michael Schumacher ja samassa sarjassa kuusi osakilpailuvoittoa saavuttanut Ralf Schumacher.
San Marino kesäolympialaisissa 1996

San Marino osallistui Atlantan vuoden 1996 kesäolympialaisiin seitsemän urheilijan joukkueella kuudessa eri lajissa. Maa ei saavuttanut kisoissa mitaleita. San Marinon lipunkantajana avajaisissa toimi juoksija Manlio Molinari.
Joukkue > Ammunta

Francesco Amici osallistui miesten trap-ammuntaan ja Nadia Marchi naisten 10 metrin ilmapistooliin. Amici sijoittui 31:nneksi ja Marchi 39:nneksi.
Joukkue > Jousiammunta

Paolo Tura osallistui miesten jousiammunnan yksilökilpailuun ja sijoittui 62:nneksi.
Joukkue > Judo

Loris Mularoni osallistui miesten 71 kilogramman sarjaan ja sijoittui 21:nneksi.
Joukkue > Purjehdus

Luca Belluzzi osallistui avoimeen laser-luokkaan ja sijoittui 56:nneksi eli viimeiseksi.
Joukkue > Uinti

Diego Mularoni osallistui miesten 100 metrin vapaauintiin. Hän karsiutui ensimmäisellä kierroksella ajalla 57,11 ja sijoittui 59:nneksi.
Joukkue > Yleisurheilu

Manlio Molinari osallistui miesten 800 metrin juoksuun. Hän karsiutui ensimmäisellä kierroksella ajalla 1.56,08.
Semanttiset roolit

Semanttisilla rooleilla tarkoitetaan sanan asemaa lauseessa.
Semanttisten roolien tutkimus sai alkunsa antiikin aikana, kun ensimmäisenä Aristoteles jakoi lauseen sanoja sen mukaan, millainen tehtävä niillä oli lauseen merkityksen kannalta. Pian jakoa täsmennettiin ja ajatus sanaluokista ja lauseenjäsenistä kehittyi. Huolimatta alun alkuisesta ensisijaisuudestaan nykyään semanttisten roolien tutkimus ja etenkin opetus peruskouluissa on jäänyt sivummalle, lauseenjäsenten varjoon, ehkä siksikin, että merkitys ylipäätään on vaikeasti tutkittava kielitieteen ala ja sen asema tieteenä on moneen otteeseen kyseenalaistettu tutkittavan aiheen abstraktiuden vuoksi.
Semanttisen roolin eli theta-roolin käsitteellä kuvataan Kielitieteessä sitä, mitä kukin verbin argumentti "tekee" lauseessa. Argumenttien semanttiset roolit eivät muutu sen mukaan, minä syntaktisena roolina ne on lauseeseen koodattu: esim. Henrik on agentti sekä lauseessa Henrik löi palloa että lauseessa Palloa lyötiin Henrikin toimesta, vaikka vain ensimmäisessä Henrik on subjekti.
Eri tutkijat määrittelevät hieman erilaisen listan semanttisia rooleja. Semanttisia rooleja kuitenkin ovat mm. agentti, patientti, teema, kokija, stimulus,  vastaanottaja, hyötyjä, kärsijä, paikka, määränpää, maali ja aika.
Lauseenjäsenet ja semantiikka

Erona syntaktisiin rooleihin, perinteisiin lauseenjäseniin, semantiikka tarkastelee lauseen osia merkityksen kannalta suhteessa muuhun lauseeseen. Toisin sanottuna semanttisten roolien jako tarkoittaa siis sitä, että lausetta jaettaessa osiin, sanoja ei jaeta luokkiin muodon tai taivutuksen vaan merkityksen perusteella. Tällöin semanttiselta kannalta ei ole merkitystä, onko psykologiseksi subjektiksi, teemaksi, nimetty lauseen osa lauseenjäsenien kannalta subjekti vai ei. Kyseessä on siis perinteiselle lauseenjäsennykselle vaihtoehtoinen lähestymistapa.
Esimerkiksi lauseet "Auto on tallissa" ja "Tallissahan auto on!" jäsennetään syntaktiselta kannalta samoin, mutta semantiikan näkökulmasta lauseen temaattisen rakenteen muutos vaikuttaa myös merkitykseen ja näin myös rooleihin.
Nominien semanttisia rooleja jaetaan yleensä ainakin 11.[lähde? ]